Héraðsdómur Vesturlands hefur dæmt mann til greiðslu 40 þúsund króna sektar fyrir brot á lögum um dýravernd . Standi hann ekki skil á sektinni þarf hann að sæta fjögurra daga fangelsi . Málavextir eru þeir að þann 16. mars 2005 fann lögregla kött í íbúð á Hvanneyri og var hann þá beinhoraður og í slæmu ástandi . Var talið sannað að maðurinn hafi skilið köttinn eftir í íbúðinni um miðjan febrúar án nokkurs eftirlits eða umönnunar og ekki tryggt honum „ viðunandi vistarverur , fullnægjandi fóður , drykk og umhirðu “ eins og segir orðrétt í dómnum . Hinn dæmdi á nokkurn sakaferil að baki og var til þess tekið í dómnum . Dóminn kvað upp Krisinn Halldórsson settur héraðsdómari .